

بەش: سیستەمە سیاسییەكان و سیاسەتی گشتی

كۆلێژ: زانستە سیاسیەكان

زانكۆ: سەلاحەدین-هەولێر

بابەت: **سیستمى سیاسى هەرێمى کوردستان و عێراق**

قۆناغی سێیەم – کۆرسى دووەم

**ناوى مامۆستا: پ.ى. د. بارزان جوهر صادق**

ساڵى خوێندن: ٢٠٢٢ -٢٠٢٣

**پەرتووکی کۆرس**

**Course Book**

|  |  |  |
| --- | --- | --- |
| سیستمى سیاسى هەرێمى کوردستان و عێراق | | **1. ناوى كۆرس:** |
| پ.ى. د. بارزان جوهر صادق | | **2. ناوى مامۆستاى بەر پرس:** |
| سیستەمە سیاسییەكان و سیاسەتی گشتی / كۆلێژی زانستە سیاسییەكان | | **3. بەش/ کۆلێژ:** |
| ئیمێل: [barzan.sadq@su.edu.kurd](mailto:barzan.sadq@su.edu.kurd)  ژمارەی موبایل: 07504521328 | | **4. پەیوەندی:** |
| سێ (3) كاژێر "سەعات" لە هەفتەیەكدا، بۆ هەر گروپێك. | | **5. یەکەى خوێندن (بە سەعات) لە هەفتەیەک:** |
| سێ (3) كاژێر"سەعات" لە هەفتەیەكدا، بۆ هەر گروپێك. | | **6. ژمارەی کارکردن:** |
|  | | **7. کۆدی کۆرس:** |
| * **زانیاریی كەسی:**   ناو: د. بارزان جوهر صادق  مێژوو وشوێنی لەدایك بوون: ١/١٠/١٩٨٤ هەولێر.  ناونیشان: هەرێمی كوردستان/ پارێزگای هەولێر/ گەڕەكی رۆشنبیرى.  پلەی وەزیفی‌و شوێنی كاری ئێستا: مامۆستایە بە پلەى پڕۆفیسۆرى یاریدەدەر لە كۆلێژی زانستە سیاسییەكانی زانكۆی سەلاحەددین-هەولێر.   * **بڕوانانەی بەدەستهاتوو:**  1. هەڵگری بڕاوانامەی (**بەكالۆریۆس**) لە زانستی سیاسی بە پلەی یەكەم لە كۆلێژی یاسا‌و زانستە سیاسیەكان، بەشی زانستە سیاسیەكان لە زانكۆی سەلاحەددین-هەولێر، ساڵی خوێندنی 2009 بۆ 2010 2. هەڵگری بڕاوانامەی (**بەکالوریوس**) لە بواری کۆمەڵناسى زانكۆی سەلاحەدین هەولێر، ساڵی خوێندنی 2002 -2006 3. هەڵگری بڕوانامەی (**ماجستێر**) لە بواری پەیوەندییە نێودەوڵەتیەكان زانكۆی ئەمریکى - گیرنە، بۆ ساڵی خوێندنی 2013 -2014 4. هەڵگری بڕوانامەی دکتۆرا لە سیستمە سیاسییەکان- زانكۆی سەلاحەدین – هەولێر، ساڵی 2020. 5. مامۆستای وانەبێژ بووە لە زانکۆکانى لوبنانى فەڕەنسى و زانکۆى نۆڵج لەنێوان ساڵانى خوێندنی 2015 بۆ 2020. | | 8. **پرۆفایەلی مامۆستا:** |
| 10. **ناوەرۆکی گشتی کۆرس:**  بەگشتى لەم کۆرسەدا قوتابى فێرى یەکەکان و بەشەکان و چۆنیەتى کارکردنى هەردوو سیستمى سیاسى هەرێمى کوردستان و عێراق دەکرێت. لەبەرئەوەى کە قوتابى لە دوو ساڵى رابردوو بە دوور و درێژى باسى تیۆرى سیستمى سیاسى بۆ کراوە، بۆیە لێرەدا ئێمە تەنها لەسەرەتاوە وەکو وەبیرهێنانەوە و بەستنەوەى بابەتەکە بەم تیۆرە باسى تیۆرەکە دەکەین و دواتر قوتابى راستەوخۆ ئاشنا دەکەین بە بەهەردوو سیستمى سیاسى. | | |
| 11. **ئامانجەکانی کۆرس:**  ئامانجى سەرەکى بریتییە لە شارەزابوونى قوتابى بە سیستمى سیاسى وڵاتى دایک (هەرێمى کوردستان) و دواتریش سیستمى سیاسى عێراق چونکە هێشتا هەرێمى کوردستان بەشێکە لەم دەوڵەتە، بۆیە گرنگە قوتابى بزانێت کە ئەو سیستمە سیاسییانەى تێیدایە چۆنە و بەچ شێوەیەک کار دەکەن.  ئامانجى دووەم، ئاشناکردنى قوتابییە بەراوردکارى سیاسى لەنێوان هەردوو سیستمى سیاسییەکە، چونکە هەرچەندە هەرێمى کوردستان هێشتا دەستوورى نیە، بەڵام کۆمەڵێک یاساى بنەڕەتى هەیە کە سروشتى دەستووریان هەیە. | | |
| 12. **ئەرکەکانی قوتابی:**  گرنگترین ئەرک بەلاى مامۆستاوە بریتییە لە ئامادەیى قوتابى و گفتوگۆ و دیالۆگ لەسەر هەردوو سیستمە سیاسییەکە. ئینجا ئامادەکردنى راپۆرت لەسەر شێوازى بەراوردکارى بەشێک یان یەکەیەکى سیستمەکان لەگەڵ یەکترى یاخود بەتەنها باسکردن لە یەکێک لە دەسەڵاتەکان لەناو هەر یەک لەو سیستمانە. جگە لەمانەش مامۆستا کۆمەلێک سەرچاوە دەخاتە بەردەستى قوتابى بۆ ئەوەى لەپێش دەرسگوتارەکان و دواتریش بیانخوێنێتەوە و سوودى لێوەربگرێت بۆ وانەکە و تێگەیشتنى زیاتر. | | |
| 13. **ڕێگه‌ی وانه‌‌ ووتنه‌وه:‌**  ئێمە وەك مامۆستای وانە سود لە داتاشۆ‌و پاوه‌رپۆینت‌و ته‌خته‌ی سپی‌و پەرتوك‌و هەر ڕێگایەكی دیكەی گونجاو وەردەگرین بۆ وانه‌‌ ووتنه‌وه. | | |
| 14. **سیستەمی هه‌ڵسه‌نگاندن:**  وەك مامۆستای وانە بەم جۆرەی لای خوارەوە هه‌ڵسه‌نگاندن بۆ قوتابیان‌و خوێندكاران دەكەین:   1. لە ڕێگای تاقیکردنه‌وه‌ی مانگانه. 2. لە ڕێگای کویزه‌کان. 3. لە ڕێگای گفتوگۆی ناو پۆل. 4. لە ڕێگای ڕاپۆرت‌و وتار نووسین.   هەرجۆرە هەڵسەنگاندنێك نمرەی تایبەتی خۆی لەسەرە، بۆ نموونە تاقیكرنەوەی مانگانە 15 نمرە، كویزەكان 3 نمرە، گفتوگۆ و چالاكی ناو پۆل 3 نمرە و .... هتد. | | |
| **15. ده‌رئه‌نجامه‌کانی فێربوون:**  دواى تەواوکردنى کۆرسەکە قوتابى زۆر بەئاسانى دەتوانێت باس لە سیستمى سیاسى بەگشتى و سیستمى سیاسى هەرێمى کوردستان و عێراق بەتایبەتى بکات و دواتر شیکردنەوە بۆ هەر یەک لە یەکەکانى ناو ئەم سیستمانە بکات. | | |
| **16. لیستی سەرچاوە:**  سەرچاوە بنەڕەتیەکان:  1. صادق، بارزان جوهر. (٢٠٢١). متمانەى سیاسى بە سیستمى سیاسى هەرێمى کوردستان. تەهران: چاپخانەى جەنگەڵ.  2.  3. عه‌لائه‌ددين، دلاوه‌ر عه‌بدولعه‌زيز. (2013). *نيشتيمانسازى و سيستمى فه‌ڕمانڕه‌وايه‌تى خۆماڵى له‌ هه‌رێمى كوردستان*. هه‌ولێر چاپخانه‌ى ئاراس.  4. ئەلحەسەن، نەوفل. (٢٠٢١). رەگ و ریشەى سیستمى سیاسى ئیستا لە عێراق: تێڕوانینێکى مێژووییانە. و. یاسن عزەم. ناوەندى کوردستان بۆ توێژینەوە لە ململانێ و قەیرانەکان. ژ. ١٤٥.  5. دەستوورى هەمیشەیى عێراق ٢٠٠٥، رشنوسى دەستوورى هەرێمى کوردستان ٢٠٠٩، یاساکانى هەرێمى کوردستان لە ماڵپەڕى فەرمى پەرلەمانى کوردستان.  6- Easton, D. (1957). An Approach to the Analysis of Political Systems. World Politics, Vol. 9 (3). http://www.jstor.org/stable/2008920  7- Schlager, N. and Welsblatt, J. (2006). World Encyclopedia of Political Systems and Parties. Fourth Edition. New York: Facts On File. | | |
| **ناوی مامۆستای وانەبێژ** | **17. بابەتەکان:** | |
| **پ.ى.د. بارزان جوهر صادق** | ناساندنى یەکەکەکان و چۆنیەتى دەرسگوتارەکان لەم کورسە  **سیستمى سیاسى**  پێناسە و تیۆر و رەهەندەکانى  **سیستمی سیاسی‌ هه‌رێمی كوردستان**  پێكهاته‌ى سیستمی سیاسی‌ هه‌رێمی كوردستان  مه‌شروعيه‌تى سيستمى سياسى هه‌رێمى كوردستان له‌ناو عێراقدا  مه‌شروعيه‌تى ده‌ستووريى  سيستمى سياسى هه‌رێمى كوردستان له‌ناو ياساكانى هه‌رێمى كوردستان  گه‌شه‌سه‌ندنى سيستمى سياسى هه‌رێمى كوردستان به‌شێوه‌ى ديفاكتۆيى  بونيادنان و گه‌شه‌سه‌ندنى دامه‌زراوه‌كان له‌هه‌رێمى كوردستان  دامه‌زراوه‌ فه‌رميه‌كانى سيستمى سياسى  ده‌سه‌ڵاتى ياسادانان  ده‌سه‌ڵاتى جێ به‌جێ كردن  سه‌رۆكايه‌تى هه‌رێم  حكومه‌ت  ده‌سه‌ڵاتى دادوه‌رى  دامه‌زراوه‌ نافه‌رميه‌كانى سيستمى سياسى  پارته‌ سياسيه‌كانى هه‌رێمى كوردستان  پارته‌ راستڕه‌وه‌كان  پارته‌ چه‌پڕه‌‌وه‌كان  پارته‌ ئيسلاميه‌كان  ميديا  دامه‌زراوه‌كانى كۆمه‌ڵى مه‌ده‌نى  **سیستمى سیاسى عێراق**  مێژوویەکى کورتى دروستبوون و گەشەسەندنى سیستمى سیاسى عێراق  دەسەڵاتە فەرمییەکان  دەسەڵاتى یاسادانان  دەسەڵاتى جێبەجێکردن  دەسەڵاتى دادوەرى  دەسەڵاتە نافەرمییەکان  پارتە سیاسییەکان  میدیا  دامەزراوەکانى کۆمەڵى مەدەنى  **بەراوردکارى نێوان دەسەڵاتەکانى سیستمى سیاسى عێراق و هەرێمى کوردستان** | |
| **18. بابەتی پراکتیک:**  بابەتە پراكتیكیەكانی كۆرسەكەمان خۆی لە گفتوگۆ و سیمیناری قوتابی‌و خوێندكاران دەبینێتەوە. | | |
| **19. تاقیکردنەوەکان:**  شێوزاى تاقکردنەکان پەیوەستە بە سیستمێکى یەکگرتووى زانکۆ و کۆلێژەکان کە دابەشکارییە لەنێوان تاقیکردنەوەیەکى میدتێرم کە ٣٠ نمرەى لەسەرە لەگەڵ ١٠ نمرەى چالاکى، گفتوگۆو و بەشدارى و راپۆرتى قوتابییەکە لەناو هۆڵى وانەگوتنەوە. ٦٠ نمرەکەى تر لەتاقیکردنەوەى کۆتایى کۆرسەکەیە کە ئێمە هەوڵ دەدەین لە چوار پرسیار کۆیان بکەینەوە و ئەم چوار پرسیارەش دابەشى سەر هەر سێ ئاستى باش، مامناوەند و خراپى ئاستى قوتابیان بکەین. بۆ هەر پرسیارێک ١٥ نمرە دەبێت. پرسیارەکان جۆراو جۆرن، هەندێکیان بەشێوەى ژماردنن، واتە رەهەند، جۆر یان بەشەکانى بابەتێک بژمێرێت و دواتر باس لە یەک یان دوویان بکات. بەشێکى ترى پرسیارەکان تەنها شیکردنەوەى بابەتێکە لەناو هەریەک لەو سیستمە سیاسییانە. ئینجا دەکرێت پرسیارێک لەسەر بەراوردکارى بێت لەنێوان دەزگاى دوو سیستم، کە ئەمە زۆر گرنگە بۆ پێوانى تێگەیشتنى قوتابى. لەگەڵ ئەمانەش بیرمان لەوە کردۆتەوە بە پرسیارێکى تایبەت یان لەناو پرسیارێک داواى لێکدانەوە و شیکردنەوەى خودى قوتابییەکە بکەین بۆ یەکێک لە یەکەکانى ئەو سیستمانە لەژێر رۆشنایى تێگەیشتنى لە تیۆرى سیستمى سیاسى. واتە بۆ نموونە لەژێر رۆشنایى خوێندنەوە بۆ پرۆسەى فیدباک و تێهاوێشتە و دەرهاوێشتە لەلاى دەیڤد ئیستن باس لە نموونەى چۆنیەتى کارکردنى حکومەتى هەرێمى کوردستان یان حکومەتى عێراق بکە و جواتر بۆچوونى خۆت بخەڕوو سەبارەت بە ئەداى ئەم دامەزراوەیە. | | |